শাহি পরিকল্পনায় না-খুশ! নিজেদের দাবিতে অনড় কুকি গোষ্ঠী

ওয়েব ডেস্ক: মণিপুরে (Manipur) জোর ধাক্কা ঢাকা খেল অমিত শাহর (Amit Shah) পরিকল্পনা। কেন্দ্রীয় স্বরাষ্ট্রমন্ত্রীর রোড-ম্যাপে সহমত পোষণ করল না কুকি (Kuki) সংগঠন। মণিপুরে আদিবাসী জনগোষ্ঠীর জন্য আলাদা প্রশাসনিক কাঠামো গঠিত না হওয়া পর্যন্ত রাস্তা ছাড়া হবেনা, সাফ এই কথা জানিয়ে দিল তাঁরা।

গত সপ্তাহে প্রশাসনিক বৈঠক করে অমিত শাহ নির্দেশ দিয়েছিলেন, ৮ মার্চের মধ্যে মণিপুরের সব রাস্তা নিরাপদ করতে হবে। স্বরাষ্ট্রমন্ত্রীর এই নির্দেশ পাওয়ার পরই উচ্চপর্যায়ের বৈঠক করেছিলেন রাজ্যপাল অজয় ভল্লা সহ সেনা, আধাসেনা ও পুলিশের শীর্ষকর্তারা। রাষ্ট্রপতি শাসন জারি হওয়া এই রাজ্যের রাস্তাঘাটে নিরাপত্তা নিশ্চিত করতে একাধিক পদক্ষেপ নেওয়ার ঘোষণাও করা হয়েছিল রাজভবনের তরফে।

আরও পড়ুন: ঔরঙ্গজেবের প্রশংসা, মহারাষ্ট্র বিধানসভা থেকে সাসপেন্ড সপা বিধায়ক আবু আজমি

তবে বৈঠকের একদিনের মধ্যে কুকি-জো সশস্ত্র সংগঠনগুলি জানিয়ে দিল যে, তাঁরা এটা হতে দেবে না। তাঁরা সাফ জানিয়ে দিয়েছে, মণিপুরে আদিবাসী জনগোষ্ঠীর জন্য আলাদা প্রশাসনিক কাঠামো গঠিত না হওয়া পর্যন্ত রাস্তা ছাড়া হবে না।

উল্লেখ্য, মণিপুরের রাজধানী ইম্ফলের একটি মানবাধিকার সংগঠন ওই রাজ্যের পাহাড়ি অঞ্চলে পদযাত্রার কর্মসূচি নিয়েছে। তবে সেই পদযাত্রা হতে দেবে না বলে জানিয়ে দিল কুকি-জো সশস্ত্র সংগঠনগুলি। এখন কি নিজের কথা ফিরিয়ে নেবেন অমিত শাহ? নাকি কুকি-জো সশস্ত্র গোষ্ঠীগুলি দমনে অন্য ব্যবস্থার নেওয়ার পথে হাঁটবে কেন্দ্র? এর উত্তর দেবে সময়।

দেখুন আরও খবর:

The post শাহি পরিকল্পনায় না-খুশ! নিজেদের দাবিতে অনড় কুকি গোষ্ঠী first appeared on KolkataTV.